CELEX: 32009R0101
Language: sk
Date: 2009-02-03 00:00:00
Title: Nariadenie Komisie (ES) č. 101/2009 z  3. februára 2009 , ktorým sa mení a dopĺňa nariadenie (ES) č. 1800/2004, pokiaľ ide o podmienky povolenia kŕmnej doplnkovej látky Cycostat 66G (Text s významom pre EHP)

4.2.2009   
            
            
               SK
            
            
               Úradný vestník Európskej únie
            
            
               L 34/5
            
         
      NARIADENIE KOMISIE (ES) č. 101/2009
   z 3. februára 2009,
   ktorým sa mení a dopĺňa nariadenie (ES) č. 1800/2004, pokiaľ ide o podmienky povolenia kŕmnej doplnkovej látky Cycostat 66G
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Doplnková látka robenidín hydrochlorid 66 g/kg (Cycostat 66G) (ďalej len „Cycostat 66G“), ktorý sa spája s držiteľom povolenia Alpharma (Belgicko) BVBA a ktorý patrí do skupiny kokcidiostatík a iných liečivých látok, bola povolená za určitých podmienok v súlade so smernicou Rady 70/524/EHS (2). V nariadení Komisie (ES) č. 1800/2004 (3) sa používanie tejto doplnkovej látky povolilo na desať rokov v súvislosti s kurčatami, morkami a králikmi na výkrm. Táto doplnková látka bola oznámená ako existujúci výrobok v súlade s článkom 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, táto doplnková látka sa zaradila do registra kŕmnych doplnkových látok Spoločenstva.
            
         
               (2)
            
            
               V nariadení (ES) č. 1831/2003 sa stanovuje možnosť pozmeniť povolenie doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“). Spoločnosť Alpharma (Belgicko) BVBA, držiteľ povolenia pre Cycostat 66G predložila žiadosť, v ktorej sú navrhnuté zmeny podmienok povolenia týkajúceho sa kurčiat a moriek na výkrm zavedením maximálneho limitu rezíduí (MLR) na základe hodnotenia uskutočneného úradom. Zároveň poskytla údaje na odôvodnenie svojej žiadosti.
            
         
               (3)
            
            
               Úrad vo svojom stanovisku zo 16. septembra 2008 (4) dospel k záveru, že na základe zváženia bezpečnosti nie je potrebné stanoviť ochrannú lehotu v prípade kurčiat určených na výkrm a následne MRL. Pokiaľ ide o morky, úrad dospel k rovnakému záveru. V prípade, že sa vyžadujú MLR, úrad navrhol hodnoty. Ďalej navrhol zachovať päťdňovú ochrannú lehotu, čím sa zabráni pachuti v jedlých tkanivách hydiny ošetrenej doplnkovou látkou Cycostat 66G.
            
         
               (4)
            
            
               S cieľom zabezpečiť vysokú úroveň ochrany spotrebiteľov a zlepšiť kontrolu správneho používania Cycostatu 66G je vhodné stanoviť MLR podľa návrhu úradu. S cieľom zachovať prijateľné organoleptické vlastnosti mäsa by sa mala zachovať päťdňová ochranná lehota.
            
         
               (5)
            
            
               Nariadenie (ES) č. 1800/2004 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 1800/2004 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. EÚ L 317, 16.10.2004, s. 37.
   
      (4)  Vedecké stanovisko Skupiny pre doplnkové látky a výrobky alebo látky používané v krmivách pre zvieratá (FEEDAP) k návrhu maximálnych limitov rezíduí a ochrannej lehoty pre Cycostatfor 66G, pokiaľ ide o kurčatá a morky na výkrm, vydané na žiadosť Európskej komisie. Vestník EFSA (2008) 798, s. 1 – 15.
   
      PRÍLOHA
      
                  Registračné číslo doplnkovej látky
               
               
                  Meno a registračné číslo osoby zodpovednej za uvedenie doplnkovej látky do obehu
               
               
                  Doplnková látka
                  (obchodný názov)
               
               
                  Zloženie, chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
               
                  Maximálne limity rezíduí (MLR) v príslušných potravinách živočíšneho pôvodu
               
            
                  mg účinnej látky na kg kompletného krmiva
               
            
                  Kokcidiostatiká a iné liečivé látky
               
            
                  E 758
               
               
                  Alpharma (Belgicko) BVBA
               
               
                  Robenidín hydrochlorid 66 g/kg
                  (Cycostat 66G)
               
               
                  
                               
                           
                           
                              Zloženie doplnkovej látky:
                              Robenidín hydrochlorid: 66 g/kg
                              Lignosulfonát: 40 g/kg
                              Síran vápenatý dihydrát: 894 g/kg
                           
                        
                               
                           
                           
                              Účinná látka:
                              Robenidín hydrochlorid, C15H13Cl2N5 . HCl,
                              1,3-bis[(p-chlorobenzylidén) amino]guanidín hydrochlorid,
                              Číslo CAS: 25875-50-7,
                           
                        
                               
                           
                           
                              Príbuzné nečistoty:
                              N,N′,N″-Tris[(p-Cl-benzylidén)amino]guanidín: ≤ 0,5 %
                              Bis-[4-Cl-benzylidén]hydrazín: ≤ 0,5 %
                           
                        
               
                  Kurčatá na výkrm
               
               
                  —
               
               
                  30
               
               
                  36
               
               
                  Zákaz používať najmenej päť dní pred zabitím.
               
               
                  29.10.2014
               
               
                  800 μg robenidín hydrochlorid/kg surovej pečene.
                  350 μg robenidín u hydrochloridu/kg surovej obličky.
                  200 μg robenidín hydrochlorid/kg surového svalu.
                  1 300 μg robenidín hydrochlorid/kg surovej kože/tuku.
               
            
                  Morky
               
               
                  —
               
               
                  30
               
               
                  36
               
               
                  Zákaz používať najmenej päť dní pred zabitím.
               
               
                  29.10.2014
               
               
                  400 μg robenidín hydrochlorid/kg kože/tuku.
                  400 μg robenidín hydrochlorid/kg surovej pečene.
                  200 μg robenidínu hydrochloridu/kg surovej obličky.
                  200 μg robenidín hydrochlorid/kg surového svalu.
               
            
                  Králiky na výkrm
               
               
                  —
               
               
                  50
               
               
                  66
               
               
                  Zákaz používať najmenej päť dní pred zabitím.
               
               
                  29.10.2014
               
               
                  —